उपत्यकामा इँटाभट्टाको संख्या एक सय आठ छ । इँटाभट्टा उद्योग महासंघको तथ्यांकअनुसार देशभर करिब आठ सय इँटाभट्टा भए पनि दर्ता पाँच सयको मात्र छ । भट्टाहरूको चिम्नीबाट निस्कने कार्बनडाइअक्साइड, ब्ल्याक कार्बनजस्ता तत्वयुक्त धुवाँले मानव जीवनमा प्रत्यक्ष असर परेको छ । सरकारले भट्टाबाट बाहिरिने धुवाँ र चिम्नीको उचाइबारे २०६४ सालमा मापदण्ड बनाए पनि कार्यान्वयन फितलो हुँदा जनजीवन संकटमा परेको छ ।
